CELEX: 32015D0749
Language: sl
Date: 2015-05-07 00:00:00
Title: Izvedbeni sklep Komisije (EU) 2015/749 z dne 7. maja 2015 o razveljavitvi Odločbe Komisije 2007/410/ES o ukrepih za preprečevanje vnosa viroida vretenatosti krompirjevih gomoljev v Skupnost in njegovega širjenja v Skupnosti (notificirano pod dokumentarno številko C(2015) 3023)

12.5.2015   
            
            
               SL
            
            
               Uradni list Evropske unije
            
            
               L 119/25
            
         IZVEDBENI SKLEP KOMISIJE (EU) 2015/749
   z dne 7. maja 2015
   o razveljavitvi Odločbe Komisije 2007/410/ES o ukrepih za preprečevanje vnosa viroida vretenatosti krompirjevih gomoljev v Skupnost in njegovega širjenja v Skupnosti
   
      
         (notificirano pod dokumentarno številko C(2015) 3023)
      
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) ter zlasti četrtega stavka člena 16(3) Direktive,
   ob upoštevanju naslednjega:
   
               (1)
            
            
               Ne glede na ukrepe, določene z Odločbo Komisije 2007/410/ES (2), se je viroid vretenatosti krompirjevih gomoljev razširil v Uniji na rastline, ki jih zajema navedena odločba (v nadaljnjem besedilu: zadevne rastline), kot je razvidno iz uradnih sistematičnih raziskav, ki so jih države članice izvedle v skladu z navedeno odločbo.
            
         
               (2)
            
            
               Vendar ker od začetka uporabe Odločbe 2007/410/ES niso bili na zadevnih rastlinah opaženi simptomi navzočnosti viroida vretenatosti krompirjevih gomoljev in glede na mnenje Evropske agencije za varnost hrane (3), se pričakuje, da bo vpliv pospiviroidov na zadevne rastline zelo majhen. Poleg tega navzočnost navedenega organizma na zadevnih rastlinah ni povzročila njegovega širjenja v Uniji na rastline, ki niso zadevne rastline.
            
         
               (3)
            
            
               Zato se sklene, da ukrepi, določeni z Odločbo 2007/410/ES, niso ustrezni za preprečevanje širjenja viroida vretenatosti krompirjevih gomoljev po Uniji na zadevnih rastlinah in da ni fitosanitarnega tveganja, ki bi upravičeval take ukrepe.
            
         
               (4)
            
            
               Odločbo 2007/410/ES bi bilo zato treba razveljaviti.
            
         
               (5)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Odločba 2007/410/ES se razveljavi.
   Člen 2
   Ta sklep je naslovljen na države članice.
   
      V Bruslju, 7. maja 2015
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 169, 10.7.2000, str. 1.
   
      (2)  Odločba Komisije 2007/410/ES z dne 12. junija 2007 o ukrepih za preprečevanje vnosa viroida vretenatosti krompirjevih gomoljev v Skupnost in njegovega širjenja v Skupnosti (UL L 155, 15.6.2007, str. 71).
   
      (3)  Znanstveno mnenje EFSA o oceni tveganja pospiviroidov iz družine razhudnikovk na ozemlju EU ter opredelitev in ocena možnosti obvladovanja tveganja 1 EFSA Journal 9;2330(8):2011.